მარტვილი

მარტვილი თაშნეშე გეგეჭკორი () — ნოღა საქორთუოს, სამარგალო-ჟიმოლენი შონეშ აკანს, მარტვილიშ მუნიციპალიტეტიშ ადმინისტრაციული ცენტრი. გეგაფილი რე ოდიშიშ რზენს, ინჩხია-ღალიშ კვარჩხანი პიჯის. ზუღაშ ეშე . 1936 წანას გიოდვეს გეგეჭკორი, რევოლუციონერ საშა გეგეჭკორიშ ჯოხოშ მაშინალო, ნამუთ 1990 წანაშახ ჯოხოდჷნ.  (2014 წ.; ). ზუგიდიშახ მეუძუ  ქართიშახ –  უხოლაში ონიშოლი – ფუთი (), უხოლაში რკინაშარაშ გიოდგინუ – აბაშა (), უხოლაში აეროპორტი – კოპიტნარი (ქუთეში; ).

ნოღა მარტვილიშ ჯოხოდვალათ მაართათ მოშინელი რე XVII ოშწანურაშ 40-აიანი წანეფშე. მუში ჯვეში კოლხური ჯოხო რე ჭყონდიდი, ნამუთ მოურს ნოღაშ გოხოლუა სუკის, I ო.-ს ქირსეშ მოჩქვაფილი ანდრია პირველწოდებულიშ ხეთ ჭყონიშ ჯალეფით ეგაფილი ოხვამეშენინ, სოდეთ ამდღანერი მარტვილიშ ოხიდა რენ. ეიშახ ექ გინოდგვე კაპუნია. ამდღანერი ოხვამე დოკიდილი რე VII ოშწანურაშ I გვერდის, მარტვილეფიშ (ბერძნულოთ: წამებური) ჯოხონობაშა. IX-X ოშწანურეფს ქიდარცხუეს ჭყონდიდიშ ეპარქია, კათედრალით მარტვილს. X ოშწანურას აფხაზეთიშ მაფა გიორგი II-ქ ოხვამე გაახალუ: ქოგეუძინეს გალენი კიდალეფი დო ახალაშოთ დოკიდეს გუმბათიშ ჸალი ხოლო.

ირიშენ ჩინებური ჭყონდიდური ეპისკოპოსი რდჷ გიორგი ჭყონდიდელ-მწიგნობართუხუცესი (XI-XII ოო.).

ამდღა მარტვილი ჭყონდიდიშ ეპარქიაშ ცენტრი დო მიტროპოლიტიშ რეზიდენცია რე.

სქოლიო

კატეგორია:საქორთუოშ ნოღეფი
კატეგორია:სამარგალოშ ნოღეფი
კატეგორია:სამარგალო-ჟიმოლენი შონეშ აკანიშ ნოღეფი